proxectonos/corpus_dominio_legal_administrativo_tmp huggingface dataset:
30/01/2020 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 23 de xaneiro de 2020, da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Carnota (expediente IN407A 2016/1232-1)

Acordo do 23 de xaneiro de 2020, da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Carnota (expediente IN407A 2016/1232-1) Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada anexo 2 LMT, CT, RBT Pedrafigueira II, no concello de Carnota (expediente IN407A 2016/1232-1), por resolución desta xefatura territorial, do 9 de decembro de 2019, a favor da entidade beneficiaria UFD Distribución Electricidad, SA, con enderezo en avenida de Arteixo, 171, 15007 A Coruña. Esta Xefatura Territorial, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de Abril de 1957, acorda sinalar o día 10 de marzo de 2020, para o levantamento das actas previas á ocupación, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do concello de Carnota, deducida da que se someteu a información pública no DOG do 16.09.2019, no BOP do 02.09.2019 e no xornal La Voz de Galicia do 05.09.2019, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 23 de xaneiro de 2020. Isidoro Martínez Arca Xefe territorial da Coruña
30/01/2020 | Administración LocalMunicipal
Boiro
Publicación do prezo público comida terceira idade

En aplicación do establecido na Ordenanza reguladora do Prezo Público pola prestación de servizos de carácter educativo, social, cultural e deportivo, do Concello de Boiro faise público mediante o presente anuncio a efectos do coñecemento en xeral e publicidade, a tarifa do prezo público aprobado por Decreto de Alcaldía número 2020-0090 de data 24 de xaneiro de 2020 para o Xantar anual de confraternidade da terceira idade 2020 20€ por persona Boiro, 24 de xaneiro de 2020 O Tte. Alcalde en funcións de alcalde José Luis Ruíz Laiño
30/01/2020 | Administración LocalMunicipal
Santiago de Compostela
Departamento de Tráfico. Xestión de Multas
Novo medio de control de tráfico

15078DCIR14I081[ ²15078DCIR14I081[`» ²15078DCIR14I081[`» O artigo 45 da Lei 30/92, de 26 de novembro de Réxime Xurídico das Administracións Públicas e do Procedemento Administrativo Común, insta ás Administracións Públicas a que impulsen o emprego e aplicación das técnicas e medios electrónicos, informáticos e telemáticos, para o desenvolvemento da actividade e o exercicio das súas competencias, establecendo programas e aplicacións que haberán de ser previamente aprobadas polo órgano competente e se deberán difundir publicamente as súas características. Co fin de mellorar as condicións de ordenación e regulación do tráfico na cidade e fundamentalmente para garantir o cumprimento das normas de seguridade vial, entre as medidas a adoptar destacan as encamiñadas a dotar dunha maior eficacia ós procedementos sancionadores en materia de tráfico, circulación de vehículos a motor e seguridade vial, que se xestionan na Area de Mobilidade deste Concello de Santiago. E por elo que, con esta mesma data o Concelleiro de Mobilidade e Seguridade autorizou a posta en funcionamento dun novo sistema de control da velocidade mediante o denominado “multaradar C”. Estase a tratar dun dispositivo que detecta os vehículos que circulan pola súa área de control (ata un total de 6 carrís ó mesmo tempo, en ámbolos dous sentidos), incumprindo o límite de velocidade establecido na sinalización correspondente. O dispositivo vai instalado nunha cabina de solo normalizada pola DXT, para este tipo de aparellos e se ubicará no lateral da calzada, nos emprazamentos que o concello estime en función da seguridade vial. O sistema fotografía os vehículos que exceden do límite de velocidade establecido. A imaxe do vehículo infractor xunto coa medición da velocidade, carril polo que circula e outros datos relevantes, quedan rexistrados nun arquivo dixital encriptado e a proba de falsificación. Unha vez comprobada polos axentes da policía local que a imaxe reúne os requisitos de proba suficiente para validala, se formulará a correspondente denuncia e procederase a xestionar a tramitación do expediente sancionador. Este dispositivo que se poñerán en funcionamento a partires do vindeiro día 3 de febreiro deste ano, permitirán mellorar a seguridade de tódolos usuarios da vía previndo os accidentes de tráfico. Para xeral coñecemento, este bando publicarase no Boletín Oficial da Provincia da Coruña e se insertará anuncio nun dos xornais de maior difusión da localidade.- Santiago a 24 de xaneiro de 2020 O ALCADE-PRESIDENTE Angel Giovanni Pinzon Congregado
30/01/2020 | Administración LocalMunicipal
Aranga
Secretaría - Intervención
Liquidación do servizo de axuda a domicilio do mes de decembro de 2019

Por Resolución da alcaldía do 22.01.2020, aprobouse o padrón de contribuíntes e liquidación do servizo de axuda no fogar correspondente ao mes de decembro de 2019, expoñéndose ao público para a súa notificación colectiva, segundo o establecido no artigo 102.3 da Lei xeral tributaria 58/2003, do 17 de decembro, polo prazo de quince días hábiles, a contar dende o día seguinte á publicación deste anuncio, quedando a disposición dos interesados a efectos da presentación de reclamacións. Contra este acordo e as liquidacións aprobadas, os contribuíntes poderán interpoñer preceptivamente o recurso de reposición perante a Alcaldía, no prazo dun mes dende o día seguinte ao da finalización do período de exposición pública. O recurso entenderase rexeitado se no prazo dun mes dende a súa presentación non se resolve expresamente, quedando aberta a vía para a interposición do recurso contencioso-administrativo ante o xulgado do contencioso-administrativo. Todo isto sen prexuízo de calquera outro recurso que os interesados consideren oportuno. Aranga.22 de xaneiro de 2020. O alcalde Asdo.: Alberto Platas Álvarez
30/01/2020 | Administración LocalMunicipal
Carballo
Aprobación ozamento xeral exercicio 2020

O Orzamento xeral do Concello de Carballo para o exercicio 2020, foi aprobado inicialmente polo Pleno da Corporación en sesión extraordinaria de data 23 de decembro de 2019, e publicado no boletín oficial da provincia núm.248, do día 31 de decembro. Exposto ao público durante o prazo de quince días hábiles, non se presentaron reclamacións contra o mesmo, polo que de conformidade co artigo 169.1 do Real decreto lexislativo 2/2004, de 5 de marzo, considérase definitivamente aprobado o orzamento xeral deste concello para o ano 2020 e as bases para a súa execución. Segundo o disposto no artigo 169.3 do Real decreto lexislativo 2/2004, procédese á publicación do resume por capítulos do mencionado orzamento: Segundo o disposto no artigo 171.1 do citado Real decreto lexislativo 2/2004, poderase interpoñer directamente contra a aprobación definitiva, recurso contencioso-administrativo na forma e nos prazos que establecen as normas da indicada xurisdicción. Carballo, 27 de xaneiro de 2020 O Alcalde Evencio Ferrero Rodriguez
30/01/2020 | Administración LocalMunicipal
Trazo
Exposición pública do padrón das taxas polo servizos de subministración de auga, conservación de contadores, canon da auga, coeficiente de vertedura e saneamento

Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, conservación de contadores, canon da auga, coeficiente de verteduras e saneamento, correspondente ao 4º trimestre de 2019, o citado padrón estará a disposición do publico durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na Rúa/ Viaño Pequeno,14 en horario de 9:00 a 13:30 horas, os mercores, para que os interesados poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante a Sra. Alcaldesa, o recurso de reposición previo ao contencioso - administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico - administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. abertas ao público de 9:00 a 13:30 horas os mercores. Transcorrido o período voluntario de pago establecido, ata o 7 de xaneiro de 2020, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Trazo, a 17 de xaneiro de 2020 Asdo: A Alcaldesa, Josefina Suárez López
30/01/2020 | Administración LocalMunicipal
A Coruña
Medio Ambiente
Aprobación Zona Especial Protección “Jardines de Méndez Núñez”

A Xunta de Goberno Local do Concello da Coruña, en sesión ordinaria realizada o día 29 de xaneiro do 2020, adoptou o seguinte acordo: “PRIMEIRO.–Declarar como Zona de Especial Protección (ZEP), sen prexuízo de posteriores revisións, os Xardíns de Méndez Núñez. SEGUNDO.–Aprobar a delimitación física da zona obxecto da declaración de Zona de Especial Protección, de acordo co plano que se achega, e que queda delimitada polas seguintes rúas:  Rúa Sánchez Bregua, rúa Cantón Pequeno, rúa Cantón Grande e avenida da Mariña  Rúa Alcalde Manuel Casas  Avenida Porto da Coruña TERCEIRO.–Sinalizar as citadas zonas, de tal xeito que se impida a concentración de persoas nestas zonas en horario de descanso nocturno (22.00 - 8.00 horas). CUARTO.–Manter como Zonas de Especial Protección os espazos e as rúas xa declarados con anterioridade (18 de xullo do 2008, 6 de novembro do 2009 e 25 de marzo do 2011), prazas do Humor, de Santa Catalina, Cormelana e Africano e rúas próximas ás mesmas, así como toda a Cidade Vella, repoñendo a sinalización en todos eles. QUINTO.–Proceder á publicación do presente acordo no Boletín Oficial da Provincia”. O que se publica para os efectos oportunos, de conformidade co artigo 45 da Lei 39/2015 do procedemento administrativo común das Administracións Públicas. O plano da Zona de Especial Protección pode consultarse a través da web Coruña Sostible (https://www.coruna. gal/medioambiente/es). Os interesados poderán interpoñer os seguintes recursos: – Con carácter potestativo, recurso de reposición ante o mesmo órgano que ditou o acto, no prazo dun mes contado a partir do día seguinte a aquel no que teña lugar a publicación (artigos 123 e seguintes da Lei 39/2015, do 1 de outubro, reguladora do procedemento administrativo común das Administracións públicas). – Recurso contencioso-administrativo ante o Xulgado do Contencioso Administrativo da Coruña, no prazo de dous meses contados a partir do día seguinte ao da publicación deste acto (artigos 8 e 46 da Lei 29/1998, do 13 de xullo, reguladora da Xurisdición Contencioso - Administrativa). Se interpón recurso de reposición non poderá interpoñer o recurso contencioso-administrativo ata que aquel sexa resolto expresamente ou se teña producido a súa desestimación por silencio administrativo. A Coruña, 29 de xaneiro do 2020. A directora de Área de Medio Ambiente Angelika Lorenzen Ketterling
30/01/2020 | Administración LocalMunicipal
Betanzos
Convocatoria de subvenciones y ayudas públicas

Extracto do Dereto da Alcaldía Nº 1754/2019 de data 30 de decembro de 2019 polo que se aproban as bases da convocatoria de bolsas para a adquisición de libros e material escolar. Curso académico 2019/2020 “De conformidade có previsto nos artigos 17.3. b e 20.8. a da Lei 38/2003, de 17 de novembro, Xeral de Subvencións, publícase o extracto da convocatoria cuxo texto completo pode consultarse na Base de Datos Nacional de Subvencións (http:/www.pap. minhap. gob. es/bdnstrans/index)”: Para optar ao beneficio de bolseiro/a deberán reunirse os seguintes requisitos: A solicitude formularaa o pai, nai ou titor das/dos menores que se encontren escolarizados nos centros públicos e concertados de ensino infantil, primaria e secundaria de Betanzos. Estar empadroado/a no concello de Betanzos tanto o/a alumno/a como a persoa solicitante da axuda e convivir no mesmo domicilio. Estar matriculado o/a menor para o curso escolar correspondente á convocatoria nun centro educativo público ou concertado de educación infantil, primaria ou ESO da localidade. Que os ingresos económicos da unidade familiar non superen a renda máxima establecida nas bases. Presentar a solicitude e a documentación necesaria nos prazos estipulados. Non ser debedor da Facenda Municipal. Cumprir os requisitos para obter a condición de beneficiario e coas obrigas que iso supón, tal e como se establece na Lei 38/2003 do 17 de novembro, Xeral de Subvencións. A finalidade destas axudas é a de promover o principio de igualdade no exercicio do dereito á educación e de compensar ás familias con escasos recursos económicos para facer fronte aos gastos derivados da escolarización das/dos seus fillas/os, entendendo por tales a compra de libros e material escolar. No concepto de libros e material escolar inclúese: Libros escolares Material funxible (bolígrafos, rotuladores, cadernos, carpetas, lápices, gomas de borrar, afialapis, etc.) Material de debuxo Mochilas e estoxos As bases regularodas publicaronse no Boletín Oficial da Provincia da Coruña nº 17 de data 17 de xaneiro de 2020. Os importes das bolsas, segundo os tramos de renda per cápita mensual da unidade familiar, serán os seguintes: Rendas de 0 a 286,26 € 100 € Rendas de 286,27 a 339,51 € 90 € Rendas de 339,52 a 392,76 € 80 € Rendas de 392,77 a 412,38 € 70 € O prazo de presentación será de 15 días hábiles, contados a partir do día seguinte ó da publicación do extracto da convocatoria no BOP, a través da "Base de Datos Nacional de Subvenciones". Betanzos 15/1/2020 A alcaldesa María Barral Varela
30/01/2020 | Administración LocalMunicipal
Bergondo
Secretaría
Corrección erro oferta de emprego público extraordinaria 2019 para estabilización de emprego temporal

Advertido un novo erro no contido da oferta extraordinaria de emprego público de persoal do Concello de Bergondo para o ano 2019, para estabilización de emprego temporal, aprobada por Reslución da alcaldía núm.1513/2019, do 20 de decembro, e publicada no BOP núm.245 do 26.12.2019 e no DOG núm.246 do 27.12.2019, xa correxida por Resolución da alcaldía-presidencia núm.1529/2019, do 27 de decembro (BOP núm.248 do 31.12.2019 e DOG núm.13 do 21.01.2020), correxiuse agora por Resolución núm.76/2020, do 21 de xaneiro, ao abeiro do disposto no artigo 109.2 da Lei 39/2015, procedendo á súa publicación: No segundo cadro do punto primeiro da parte dispositiva da Resolución núm.1513/2019, do 20 de decembro, onde di: (…) (…) (…) Bergondo, 24 de xaneiro de 2020 A alcaldesa Alejandra Pérez Máquez
14/01/2020 | Administración LocalMunicipal
Cariño
PAI decembro 2019

ANUNCIO DE COBRAMENTO No Decreto da Alcaldía 12/2020, de data 9 de xaneiro de 2020, aprobáronse os padróns fiscais de contribuíntes que deseguido se relacionan: – Prezo público de prestacón do servizo de punto de atención á infancia de Cariño, correspondente ó mes de decembro de 2019. Prazo de ingreso: o prazo de ingreso en período voluntario será dende o día 10 de xaneiro de 2020 ata o 9 de marzo de 2020, ámbolos dous inclusives. Modalidade de pagamento: o importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei xeral tributaria. Exposición ó público: o padrón quedará exposto ao público no Concello durante o prazo de 15 días, a contar dende o seguinte á publicación do presente edicto no BOP, a efectos de exame e alegacións, de conformidade co disposto no art.99,8 da Lei 58/2003, do 17 de decembro. De non presentarse reclamacións entenderase defnitivamente aprobado o padrón, empezando a contar o prazo dun mes para a interposición do recurso de reposición ante o Sr. alcalde-presidente. O presente anuncio ten carácter de notificación colectiva ao amparo do disposto no artigo 102,3 da Lei xeral tributaria, e o artigo 24 do Regulamento xeral de recadación. Recursos: durante o prazo de exposición pública os interesados poderán examinalo e formular, perante esta Alcaldía, o recurso de reposición, no prazo dun mes, contado dende o día seguinte ao da finalización do período de exposición pública do padrón fiscal. Contra a resolución do recurso de reposición poderá interpoñer, ante o Xulgado do Contencioso- Administrativo de Ferrol, recurso contencioso-administrativo, no prazo de dous meses, contados dende o día seguinte ao da notificación da devandita resolución. De non recaer resolución no prazo dun mes, a contar dende o día seginte ó da presentación do recurso de reposición, en virtude do disposto no artigo 14 do texto refundido da Lei das facendas locais, entenderase desestimado, cos efectos xurídicos establecidos nos artigo 43 e 44 da Lei 30/1992, do 26 de novembro, de réxime xurídico das administracións pública e do procedemento administrativo común, sen prejuicio de interpoñer calquera outro recurso que se estime pertinente. Cariño, 9 de xaneiro de 2020. O alcalde José Miguel Alonso Pumar
14/01/2020 | Administración LocalMunicipal
Porto do Son
Corrección erros oferta emprego 2017

ANUNCIO CORRECCIÓN ERROS Detectado erro no anuncio do concello de Porto do Son relativo a “Oferta de emprego público 2017. Convocatoria oficial de oficial de Policía Local” publicado no BOP n.º 244, do 24/12/2019, por decreto da presidencia n.º 988, do 26 de decembro de 2019, acordouse: Primeiro. –Correxir os erros detectados de tal xeito que no punto 2.1 das bases, onde di: 1.–Poderán participar no concurso todos os/as funcionarios de carreira dos Corpos de Policía Local de Galicia que se atopen en servizo activo ostentando a categoría de oficial cunha antigüidade mínima de cinco (5) anos. Debe dicir: 1.–Poderán participar no concurso todos os/as funcionarios de carreira dos Corpos de Policía Local de Galicia que se atopen en servizo activo ostentando a categoría de oficial cunha antigüidade mínima de tres (3) anos. Segundo. –Correxir o erro detectado de tal xeito que no punto 2.1 b) das bases, onde di: Superar os 18 anos de idade e faltarlles 8 anos para pasar á situación de segunda actividade por razón de idade. Debe dicir: Superar os 18 anos de idade e faltarlles como mínimo 8 anos para pasar á situación de segunda actividade por razón de idade. Terceiro. –Correxir o erro detectado de tal xeito que no punto 3.3 b) das bases, onde di: Certificado acreditativo de ocupar en propiedade unha praza da categoría de “Policía” noutros corpos de Policía Local da Comunidade Autónoma de Galicia, e contar cunha antigüidade mínima de cinco (5) anos nesa categoría. Debe dicir: Certificado acreditativo de ocupar en propiedade unha praza da categoría de “Oficial” noutros corpos de Policía Local da Comunidade Autónoma de Galicia, e contar cunha antigüidade mínima de tres (3) anos nesa categoría. Terceiro. –Publicar o correspondente anuncio no BOP. Porto do Son, a 08/01/2020. O alcalde Asdo.: José Luis Oujo Pouso
14/01/2020 | Administración LocalMunicipal
Cariño
SAF decembro 2019

ANUNCIO DE COBRAMENTO No Decreto da Alcaldía 13/2020, de data 9 de xaneiro de 2020, aprobáronse os padróns fiscais de contribuíntes que deseguido se relacionan: – Prezo público de prestacón do servizo de axuda no fogar, correspondente ó mes de decembro de 2019. Prazo de ingreso: o prazo de ingreso en período voluntario será dende o día 10 de xaneiro de 2020 ata o 9 de marzo de 2020, ámbolos dous inclusives. Modalidade de pagamento: o importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei xeral tributaria. Exposición ó público: o padrón quedará exposto ao público no Concello durante o prazo de 15 días, a contar dende o seguinte á publicación do presente edicto no BOP, a efectos de exame e alegacións, de conformidade co disposto no art.99,8 da Lei 58/2003, do 17 de decembro. De non presentarse reclamacións entenderase defnitivamente aprobado o padrón, empezando a contar o prazo dun mes para a interposición do recurso de reposición ante o Sr. alcalde-presidente. O presente anuncio ten carácter de notificación colectiva ao amparo do disposto no artigo 102,3 da Lei xeral tributaria, e o artigo 24 do Regulamento xeral de recadación. Recursos: durante o prazo de exposición pública os interesados poderán examinalo e formular, perante esta Alcaldía, o recurso de reposición, no prazo dun mes, contado dende o día seguinte ao da finalización do período de exposición pública do padrón fiscal. Contra a resolución do recurso de reposición poderá interpoñer, ante o Xulgado do Contencioso- Administrativo de Ferrol, recurso contencioso-administrativo, no prazo de dous meses, contados dende o día seguinte ao da notificación da devandita resolución. De non recaer resolución no prazo dun mes, a contar dende o día seginte ó da presentación do recurso de reposición, en virtude do disposto no artigo 14 do texto refundido da Lei das facendas locais, entenderase desestimado, cos efectos xurídicos establecidos nos artigo 43 e 44 da Lei 30/1992, do 26 de novembro, de réxime xurídico das administracións pública e do procedemento administrativo común, sen prejuicio de interpoñer calquera outro recurso que se estime pertinente. Cariño, 9 de xaneiro de 2020. O alcalde José Miguel Alonso Pumar
14/01/2020 | Administración LocalMunicipal
Miño
Aprobación inicial do padrón fiscal da taxa municipal de recollida de lixo do exercicio 2020

Aprobado inicialmente por resolución da Alcaldía de oito de xaneiro de dous mil vinte o padrón fiscal correspondente ó exercicio 2020 da exacción municipal: – Taxa de recollida de lixo. Queda a disposición dos interesados nas oficinas municipais do Concello, situadas en Carreira 38, durante o prazo de 15 días, contados a partir do seguinte á publicación deste anuncio no BOP, con carácter de notificación colectiva segundo o artigo 124.3 da Lei Xeral Tributaria. Contra o acto de aprobación do padrón e das liquidacións incorporadas a este, segundo o previsto no artigo 160 da Lei Xeral Tributaria, 14 da Lei 39/88, 108 da Lei 7/83, e disposicións concordantes, os contribuíntes e, en xeral, os interesados, poderán interpo-los seguintes recursos: 1.–Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa.2.–Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose. Todo isto sen perxuízo de que poida exercer calquera outro recurso que estime pertinente. E no caso de non se presentaren reclamacións, considerase definitivamente aprobado. Miño, 9 de xaneiro de 2020. O alcalde Manuel Vázquez Faraldo
14/01/2020 | Administración LocalMunicipal
Vilarmaior
Aprobación definitiva do orzamento municipal para o exercicio 2020

ANUNCIO Aprobado definitivamente polo Pleno deste concello o orzamento para o exercicio económico de 2020, así como as súas bases para a súa execución, por acordo adoptado en sesión celebrada o día 10 de decembro de 2019, e publicado no Boletín Oficial da Provincia n.º 237 do día 13 de decembro de 2019, para a súa exposición pública durante quince días hábiles, período no que non se presentaron reclamacións, en cumprimento do que dispón o artigo 169 do Texto refundido da lei reguladora das facendas locais, se fai público que dito orzamento ascende, tanto en gastos como en ingresos, á contía de un millón douscentos trinta e catro mil setecentos vinte e dous euros, correspondendo a cada capítulo as cantidades que a continuación se expresan. Na referida sesión tamén se acordou aprobar o cadro de persoal desta Corporación, que de acordo co que preceptúa o artigo 127 do Real Decreto Lexislativo 781/1986, do 18 de abril, se reproducen a continuación: Vilarmaior, 09 de xaneiro de 2020. O ALCALDE Carlos Vázquez Quintián
14/01/2020 | Administración LocalMunicipal
Mugardos
Convocatoria para a solicitude de exencións nas taxas de auga, lixo, sumidoiros e EDAR para o ano 2020

ANUNCIO CONVOCATORIA PARA A PRESENTACIÓN DE SOLICITUDES DE EXENCIÓNS E/OU BONIFICACIÓNS NAS TAXAS DE AUGA, LIXO, SUMIDOIROS E DA PRESTACIÓN DO SERVIZO DE COLECTORES ESTACIÓNS DE BOMBEO DAS AUGAS RESIDUAIS VERTIDAS E REDE DE SANEAMENTO MUNICIPAL PARA O ANO 2020 Obxecto: solicitude de exención nas taxas de auga, lixo, sumidoiros e da prestación do servizo de colectores e estacións de bombeo das augas residuais vertidas e rede de sanemaento municipal ano 2020. Bases e requisitos: no BOP núm.245, do 28/12/2016, na web www.concellodemugardos.org e no departamento de Benestar Social do Concello de Mugardos (no segundo andar e/ou no teléfono 981 47 03 38, ext.2). Prazo de solicitude: do 15 de xaneiro de 2020 ata o 20 de febreiro de 2020, ámbolos dous inclusive. Mugardos, asinado polo alcalde, Juan Domingo de Deus Fonticoba, o día 09/01/2020.
14/01/2020 | Administración LocalMunicipal
Bergondo
Contratación
Anuncio de información pública de avocación

Información pública de avocación de competencias Polas resolucións da Alcaldía-Presidencia do Concello de Bergondo que se enumeran a continuación avocouse a competencia delegada na Xunta de Goberno Local, por Resolución número 768/2019, do 20 de xuño (BOP núm.121, do 28.06.2019): – Resolucións números 1487/2019, do 16 de decembro, 1488/2019, do 16 de decembro, 1500/2019, do 18 de decembro e 1501/2019, do 18 de decembro, pola que se acorda a non división en lotes dos investimentos obxecto dos proxectos que se solicitan incluír no POS + 2020 e no POS + 2020 Complementario, nomeados Reforma de instalación do alumbrado público no lugar de Obra de Paño, Bergondo, expte.2019/C003/000007, Reforma de instalación do alumbrado público no lugar de Raxás, Bergondo, expte.2019/C003/000003, Saneamento en Cortes, T. M. De Bergondo, expte.2019/C003/000004 e Mellora de camiños con aglomerado asfáltico eou rega asfáltica nas parroquias de Cortiñán, Vixoi, Guísamo, Bergondo, Rois, Santa Marta de babío, Lubre, Ouces e Moruxo (Concello de Bergondo), expte.2019/C003/000009. – Resolución número 1499/2019, do 18 de decembro, pola que acorda a aprobación da certificación de obra número 1 da Reparación e asfaltado a base de aglomerado asfáltico do camiño: Camiño do Lugar de Peteiro a Sobre da Igrexa, Parroquias de Rois e Guísamo (Concello de Bergondo), expte.2019/C003/000001. – Resolución número 1546/2019, do 30 de decembro, pola que acorda a aprobación do expediente de contratación de obra de Reordenación viaria na contorna da praza pública de Santa Marta co número 2018/C003/000007 O que se publica consonte co disposto no artigo 44.3 do Real decreto 2568/1986, do 28 de novembro. Bergondo, 8 de xaneiro de 2020. A alcaldesa Alejandra Pérez Máquez
14/01/2020 | Administración LocalMunicipal
Noia
Administración Financeira. Intervención
Prórroga do orzamento para o exercicio 2020

ANUNCIO PRÓRROGA ORZAMENTO PARA O EXERCICIO 2020 O Concello de Noia, mediante resolución de alcaldía 2019-3284, acordou a prórroga do orzamento para o exercicio 2020, sendo o contido de dita resolución o seguinte: “PRIMEIRO.–Que, dada a non aprobación na data legalmente establecida dun orzamento municipal para o exercicio 2019, se poña en marcha o mecanismo establecido no artigo 169.6 do TRLRFL e 21 RD 500/1990, consistente na prórroga automática dos créditos e previsións iniciais vixentes no exercicio 2018. SEGUNDO.–Que, no cumprimento do establecido no artigo 21.2 do RD 500/1990, o estado de gastos prorrogado ascenderá a 10.054.567,16 € tal e coma se reflicte no seguinte cadro-resumo por capítulos: TERCEIRO.–De conformidade co sinalado no apartado 4 da base 11.ª das BEO, as limitacións cuantitativas á prórroga do estado de gastos non serán aplicables ás previsións do estado de ingresos; xa que logo, as mesmas se prorrogarán sen sufrir axuste algún, sendo o seu resumen por capítulos o seguinte: CUARTO.–Prorróganse igualmente as bases de execución do orzamento vixentes no 2019. QUINTO.–Procédase á publicación da prórroga no BOP da Coruña e dese traslado da presente resolución á Delegación de Facenda, á Consellería de Economía e Facenda, á Intervención, á Tesourería e ao Pleno da Corporación na primeira sesión que se celebre. Así mesmo, infórmese ao Ministerio de Facenda e Administracións Públicas, conforme á Orde HAP/2105/2012, do 1 de outubro, pola que se desenvolven as obrigas de subministración de información previstas na Lei Orgánica 2/2012, do 27 de abril, de estabilidade orzamentaria e sostibilidade financeira. SEXTO.–A presente resolución pon fin á vía administrativa, polo que contra a mesma se poderá interpoñer, potestativamente, recurso de reposición ante o mesmo órgano que ditou o acto, no prazo dun mes, contado desde o día de recepción da notificación da presente ou desde a súa publicación, ou ben, directamente, recurso contencioso-administrativo ante o Xulgado do contencioso-administrativo territorial competente, no prazo de dous meses contados a partir da mesma data, sen prexuízo de que se poida interpoñer calquera outro recurso que se estime pertinente.“ Noia, 8 de xaneiro de 2020. O alcalde José Santiago Freire Abeijón
14/01/2020 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de consignación de depósitos previos e prezos xustos de expediente expropiatorio de ampliación, mellora DP 2801 Corcubión a San Roque por Redonda, p. q. 0+780 ao 2+554 (Corcubión)

Servizo de Patrimonio e Contratación Expediente: 2019000015716 ANUNCIO DE CONSIGNACIÓN DE DEPÓSITOS PREVIOS E PREZOS XUSTOS EXPEDIENTE EXPROPIATORIO AMPLIACIÓN, MELLORA DP 2801 CORCUBIÓN A SAN ROQUE POR REDONDA, P. Q. 0+780 A 2+554 (CORCUBIÓN) (CÓDIGO OBRA 19.1110.0006.0) Efectuado o pago dos depósitos previos e indemnizacións por rápida ocupación na data publicada no Boletín Oficial da Provincia n.º 216, do 13/11/2019, correspondente ao expediente de expropiación forzosa con motivo das obras de AMPLIACIÓN, MELLORA DP 2801 CORCUBIÓN A SAN ROQUE POR REDONDA, P. Q. 0+780 A 2+554 (CORCUBIÓN) (CÓDIGO OBRA 19.1110.0006.0), ponse en coñecemento a relación dos depósitos previos e prezos xustos consignados na Caixa Xeral de Depósitos da Delegación de Economía e Facenda da Coruña, rúa Comandante Fontanes, 10-1.º, de conformidade coa Resolución de Presidencia n.º 39704, do 07/11/2019. Concello: CORCUBIÓN Todo ello sen prexuízo de que se fixeran modificacións na citada relación. A Coruña, 10/01/2020. O PRESIDENTE O SECRETARIO Valentín González Formoso José Luis Almau Supervía
14/01/2020 | Administración LocalMunicipal
Mugardos
Delegación de competencias nos membros da corporación municipal

A N U N C I O O Sr. alcalde do Concello de Mugardos, con data 08.01.2020, dictou a Resolución que de seguido se transcribe: “RESOLUCIÓN DA ALCALDÍA N.º 10/2020.–Asunto: DELEGACIÓN DE COMPETENCIAS NOS MEMBROS DA CORPORACIÓN MUNICIPAL Tra-lo cambio de Alcaldía, en virtude do acordo plenario do 10 de decembro de 2019, e mediante decreto número 1414/2019, do 13 de decembro de 2019, designáronse os membros da Xunta de Goberno Local e as Tenencias de Alcaldía. Polo tanto, ao abeiro do disposto no artigo 23.4 da Lei 7/1985, do 2 de abril, reguladora das bases do réxime local; no artigo 61.3 da Lei 5/1997, do 22 de xullo, de administración local de Galicia; nos artigos 8 e 126 do Regulamento orgánico de funcionamento (publicado no BOP n.º 85, do 06/05/2013); e nos artigos 43.3 e 44 do Regulamento de organización, funcionamento e réxime xurídico das entidades locais, aprobado polo Real decreto 2568/1986, do 28 de novembro (ROF), RESOLVO: Primeiro. –Conferir delegacións xenéricas a prol dos membros da Xunta de Goberno Local e para as áreas e materias que de seguido se indican: – Begoña Roldós Iglesias  EDUCACIÓN, CULTURA, TURISMO, MOCIDADE E DEPORTES Segundo. –As delegacións xenéricas abarcarán tanto a facultade de dirixir os servizos correspondentes como a de xestionalos en xeral, e sen a facultade de resolver mediante actos administrativos que afecten a terceiros. Terceiro. –Na documentación asinada en virtude desta delegación farase constar a autoridade de procedencia e a autorización da delegación. Cuarto. –Notifíquese persoalmente á concelleira designada, para a súa aceptación expresa, segundo dispón o artigo núm.8 do ROM, dese conta da presente resolución ao Pleno da Corporación na primeira sesión que teña lugar, e publíquese no Boletín Oficial da Provincia da Coruña, e mais no taboleiro de anuncios da Casa do Concello, sen prexuízo da súa efectividade dende o día seguinte ao da súa data, conforme se indica no artigo 44 do citado regulamento orgánico. Mugardos, asinado dixitalmente na data que figura na marxe polo alcalde. Mugardos, 8 de xaneiro de 2020. O ALCALDE ASDO.: JUAN DOMINGO DE DEUS FONTICOBA
14/01/2020 | Administración LocalMunicipal
Ribeira
EDICTO - Padrón e lista cobratoria do prezo público pola prestación de servizos e actividades da oficina municipal de deportes, meses de decembro 2019 e xaneiro 2020.

Por Decreto de Alcaldía, de data de hoxe aprobáronse as liquidacións correspondentes a: Padrón e lista cobratoria do prezo público pola prestación de servizos e realización de actividades da oficina municipal de deportes, da taxa polo uso de instalacións deportivas municipais do mes de xaneiro 2020 e actividades deportivas parroquiais do mes de decembro 2019. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 9 de xaneiro de 2020 ao 20 de marzo de 2020, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, a oito de xaneiro de 2020 O alcalde, Manuel Ruiz Rivas
15/01/2020 | Administración LocalMunicipal
Monfero
Exposición pública da aprobación de padróns fiscais SAF de novembro 2019

EXPOSICIÓN PÚBLICA APROBACIÓN PADRÓNS FISCAIS S. A. F. NOVEMBRO 2019 Por acordo da X. G. L de data 26/12/2019 aprobáronse os padróns fiscais do mes de NOVEMBRO de 2019 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos de 1.979,97 € e 148,00 €. Os devanditos padróns expóñense ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recuso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Monfero, 27 de DECEMBRO de 2019. O alcalde Andrés Feal Varela
15/01/2020 | Administración LocalMunicipal
Vilarmaior
Aprobación do padrón fiscal pola taxa do servizo de recollida RSU, exercicio 2020

ANUNCIO Aprobación de padrón fiscal A Alcaldía deste Concello, o día 10 de xaneiro de 2020, aprobou o padrón de contribuíntes da taxa de recollida do lixo e residuos sólidos urbanos de 2020, por importe de 44.759 €. O citado padrón exponse ao público polo prazo de 15 días hábiles, contados a partir do seguinte ó da publicación deste anuncio no Boletín Oficial da Provincia. Durante dito prazo os interesados poderán examinalo e formular as reclamacións que estimen oportunas. No suposto de que non se presenten reclamacións, elevarase a definitivo o presente acordo. Vilarmaior, 10 de xaneiro de 2020. O ALCALDE Carlos Vázquez Quintián
15/01/2020 | Administración LocalMunicipal
Boiro
Anuncio de aprobación definitiva de modificación da Ordenanza pola taxa do lixo

ANUNCIO APROBACIÓN DEFINITIVA MODIFICACION ORDENANZA FISCAL N.º 11, REGULADORA DA TAXA DE RECOLLIDA DE LIXO Rematado o período de exposición pública do expediente 1427/2019 aprobado provisionalmente polo Pleno da Corporación do Concello de Boiro, en sesión ordinaria celebrada o día 14 de novembro de 2019, sen que se presentaran reclamacións, enténdese definitivamente adoptado o acordo ata entón provisional, segundo o artigo 17.3 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais e o artigo 49 da Lei 7/1985, do 2 de abril, Reguladoras das Bases do Réxime Local. De conformidade co disposto, procédese á publicación do texto modificado das ordenanzas fiscais e do texto íntegro da nova Ordenanza Fiscal n.º 11, reguladora da taxa de recollida de lixo en cumprimento do dispostono artigo 17.4 do Real Decreto Lexislativo 2/2004, do 5 de marzo e na Lei 7/1985, do 2 de abril. * Os artigos non contemplados nesta nova redacción, conservarán a súa actual redacción. Disposición adicional primeira Nos exercizos nos que a Comunidade Autónoma de Galicia aprobe un canon bonificado para Sociedade Galega do Medio Ambiente, S. A. (SOGAMA) por cumprirse as condicións establecidas no número tres bis da disposición adicional vixésima primeira da Lei 11/2013, do 26 de decembro, de orzamento xerais da Comunidade Autónoma de Galicia para o ano 2014, as tarifas da taxa de lixo no cuarto trimestre do ano serán as que se obteñan de aplicarlle as tarifas ordinarias recollidas no artigo 6.2 da ordenanza 11, a porcentaxe que represente o aforro que supón o canon bonificado con respecto o non bonificado aplicado as toneladas anuais que estimativamente serán enviadas a SOGAMA no exercizo no que se aplique para o Concello, en referencia o previsión ordinaria de ingresos do padrón do cuarto trimestre. Disposición transitoria primeira.- No caso do cuarto trimestre do exercicio 2019, as tarifas serán aplicadas con efectos retroactivos ó 1 de outubro do 2019, en aplicación do artigo 10 da LGT e do 39.3 da Lei 39/2015, do 1 de outubro, do Procedemento administrativo común das Administracións Públicas, son: Boiro, 10 de xaneiro de 2020. O alcalde-presidente José Ramón Romero García
15/01/2020 | Administración LocalMunicipal
Abegondo
Aprobación inicial da modificación da Ordenanza fiscal reguladora da taxa pola prestación do servizo de rede de sumidoiros e depuración

ANUNCIO DE APROBACIÓN INICIAL Aprobación inicial da modificación da Ordenanza fiscal reguladora da taxa pola prestación do servizo de rede de sumidoiros e depuración O Concello Pleno, na sesión extraordinaria celebrada o día 5 de decembro de 2019, acordou a aprobación inicial da modificación da Ordenanza fiscal reguladora da taxa pola prestación do servizo de rede de sumidoiros e depuración para o ano 2020. En cumprimento do disposto nos artigos 49 e 70.2 da Lei 7/1985, do 2 de abril, reguladora das bases do réxime Local, e no artigo 56 do Real decreto lexislativo 781/1985, do 18 de abril, polo que se aproba o Texto refundido das disposicións legais vixentes en materia de réxime local, sométese o expediente a información pública polo prazo de trinta días, que contarán desde o día seguinte á inserción deste anuncio no Boletín Oficial da Provincia, para que poida ser examinado e presentadas as reclamacións que estimen oportunas. Se transcorrido o devandito prazo non se presentaron alegacións, considerarase aprobado definitivamente o dito acordo. Abegondo, 9 de decembro de 2019. O alcalde José Antonio Santiso Miramontes
15/01/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. V15.69066. Epifanio Campo, S. L. Mesía

ANUNCIO DE INFORMACIÓN PÚBLICA CLAVE: DH. V15.69066 EPIFANIO CAMPO, S. L., de conformidade co artigo 245 do Regulamento do dominio público hidráulico, solicita autorización para o vertido dun caudal máximo de 24.178 m 3 /ano de augas residuais industriais de escorrega depuradas a un regato innominado afluente do rego de Lodeiro (cunca do río Tambre) procedentes da explotación de arxila «San Salvador n.º 130», localizada na parroquia de Xanceda (T. M. Mesía). As augas residuais industriais de escorrega xeradas na explotación acumúlanse nunha balsa de decantación escavada no terreo e localizada no fondo da zona de explotación, de 4.000 m 3 de capacidade e dimensións 40 x 20 m 2 de superficie e 5 m de profundidade. O efluente desta balsa vértese, mediante bomba sobre pontona flotante de 25 m 3 /h de capacidade, no punto de coordenadas UTM (ETRS89): X=563.540; Y=4.770.313, dende onde discorre por escorrega natural ata a súa incorporación a un regato innominado, afluente do rego de Lodeiro (cunca do río Tambre) no punto de coordenadas UTM (ETRS89): X=563.431; Y=4.770.377. No punto de vertido disporase encachado de pedra de 1,5 x 3 m 2 para a disipación da enerxía cinética do vertido. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Infraestruturas e Mobilidade sitas na praza Camilo Díaz Baliño de Santiago de Compostela, e no Servizo Territorial Centro de Augas de Galicia sito na rúa Tomiño 16 de Santiago de Compostela, onde se atopa exposto o proxecto para que poida ser examinado por quen desexe. Santiago de Compostela, 16 de decembro de 2019. Xefa da Área de Vertidos Balbino Salafranca Kohli
15/01/2020 | Administración LocalMunicipal
Vilarmaior
Aprobación do padrón fiscal pola taxa do servizo municipal de saneamento, exercicio 2020

ANUNCIO Aprobación de padrón fiscal A Alcaldía deste Concello, o día 10 de xaneiro de 2020, aprobou o padrón de contribuíntes da taxa pola prestación do servizo municipal de saneamento de 2020, por importe de 12.823 €. O citado padrón exponse ao público polo prazo de 15 días hábiles, contados a partir do seguinte ó da publicación deste anuncio no Boletín Oficial da Provincia. Durante dito prazo os interesados poderán examinalo e formular as reclamacións que estimen oportunas. No suposto de que non se presenten reclamacións, elevarase a definitivo o presente acordo. Vilarmaior, 10 de xaneiro de 2020. O ALCALDE Carlos Vázquez Quintián